《江月令 春馆书事》
元代·王行

向煖渐生慵思，寻春似减情忺。酒怀诗兴揔恹恹。

只有看山不厌。

薄晚正须凭槛，新晴镇自钩帘。几多浓翠晓来添。

话与白云休占。

作者简介：（1331—1395）元明间苏州府吴县人，字止仲，号淡如居士，又号半轩，亦号楮园。淹贯经史百家，议论踔厉。元末授徒齐门，与高启、徐贲、张羽等号为十友，又称十才子。富人沈万三延为家塾师。明洪武初，有司延为学官。旋谢去，隐于石湖。赴京探二子，凉国公蓝玉聘于家馆。蓝玉党案发，行父子坐死。能书画，善泼墨山水，有《二王法书辨》，另有《楮园集》、《半轩集》等。